ผมได้ทำการขริบหนังหุ้มปลาย ตั้งแต่เด็ก โตมา เวลามาเพศสัมพัน แล้วใส่ถุงยาง ทำให้ไม่ควรรู้สึก และมีการหดตัวลง ทำให้ไม่เสร็จ แต่ถ้าไม่ใส่ก็ปกติครับ เห็นเค้าว่า เกี่ยวกับการขริบอ่ะครับคำถามครับ เกี่ยวกับการขริบมั้ย และ วิธีแก้ไข หรือรักษายังไงบ้างครับ
สวัสดีค่ะ การขลิบหนังหุ้มปลาย คือการผ่าตัดเอาผิวหนังที่หุ้มปลายอวัยวะเพศชายออก ซึ่งสามารถทำได้ทุกวัย โดยการขลิบหนังหุ้มปลายนั้นนิยมทำเพื่อเหตุผลทางด้านสุขอนามัย หรือเพื่อป้องกันปัญหาสุขภาพ ช่วยลดความเสี่ยงในการเกิดโรคทางเดินปัสสาวะอักเสบ ลดความเสี่ยงในการเกิดการติดเชื้อจากการมีเพศสัมพันธ์ การติดเชื้อที่หนังหุ้มปลายหรือที่ปลายอวัยวะเพศ หรือการเป็นมะเร็งองคชาติภาวะแทรกซ้อนที่อาจเกิดขึ้นได้บ่อยที่สุดจากการขลิบหนังหุ้มปลาย คือการมีเลือดออกและการติดเชื้อหลังทำ ผลเสียในระยะยาวนั้นแทบไม่มีค่ะ ยกเว้นในกรณีที่หนังหุ้มปลายอาจถูกขลิบออกสั้นเกินไปหรือยาวเกินไป หรือหนังหุ้มปลายอาจกลับไปยึดติดใหม่ ซึ่งอาจต้องได้รับการผ่าตัดซ่อมส่วนการลดความรู้สึกทางเพศนั้นหลังขลิบอวัยวะเพศอาจทำให้อวัยวะเพศลดความไวในการสัมผัสสิ่งต่างๆ เช่นสัมผัสสารภายนอกหรือแม้ขณะมีเพศสัมพันธ์ได้ค่ะ ส่วนใหญ่อาการมักจะเริ่มเห็นชัดหลังขลิบไปแล้ว 2-3 เดือน แต่หากขลิบมาตั้งแต่เด็กแล้ว น่าจะมีผลกระทบในส่วนนี้ได้น้อยมากแนะนำว่าถ้าหนังหุ้มหลายมีลักษณะกลับไปยึดติดกันใหม่ มีปัญหาในการมีเพศสัมพันธ์ดังกล่าวมา ควรพบแพทย์เพื่อตรวจเพิ่มเติมอีกครั้งว่ามีปัญหาอะไรที่ต้องได้รับการแก้ไขหรือไม่